Luonnos YHTEISTÄ PASSITUSTA KÄSITTELEVÄN EY-EFTA-SEKAKOMITEAN PÄÄTÖS N:O 3/99 tehty 2 päivänä joulukuuta 1999 sekakomitean päätöksillä N:o 1/96 ja N:o 2/96 tehtyjen yleisvakuuden käyttöä koskevien kieltojen voimassaolon jatkamisesta /* SEK/99/1819 lopull. */





Luonnos YHTEISTÄ PASSITUSTA KÄSITTELEVÄN EY-EFTA-SEKAKOMITEAN PÄÄTÖS N:O 3/99 tehty 2 päivänä joulukuuta 1999 sekakomitean päätöksillä N:o 1/96 ja N:o 2/96 tehtyjen yleisvakuuden käyttöä koskevien kieltojen voimassaolon jatkamisesta (komission esittämä) PERUSTELUT Asia: Luonnos yhteistä passitusta käsittelevän EY-EFTA-sekakomitean päätökseksi N:o 3/99 sekakomitean päätöksillä N:o 1/96 ja N:o 2/96 tehtyjen yleisvakuuden käyttöä koskevien kieltojen voimassaolon jatkamisesta. 1. Vuonna 1987 20. toukokuuta tehdyssä yleissopimuksessa määrätään yhteisen passitusmenettelyn soveltamisesta sopimuspuolten välillä. 2. Yleissopimuksen lisäyksessä II olevan 34b artiklan mukaisesti yleisvakuuden käyttö voidaan petoksille poikkeuksellisen alttiiden tavaroiden osalta väliaikaisesti kieltää yhden tai useamman sopimuspuolen pyynnöstä. 3. Päätöksillä N:o 1/96 ja N:o 2/96, joita on muutettu ja joiden voimassaoloa on viimeksi jatkettu päätöksillä N:o 1/97 ja N:o 1/98, sekakomitea toteutti toimenpiteitä, joilla kiellettiin väliaikaisesti yleisvakuuden käyttö harmonoidun järjestelmän alanimikkeeseen 2402 20 kuuluvien savukkeiden ja tiettyjen muiden herkkien tavaroiden kuljetuksissa, koska niihin liittyy poikkeuksellinen petoksen vaara, 4. Kyseisiin kuljetuksiin liittyvien taloudellisten etujen mahdollisimman tehokkaaksi suojelemiseksi toimenpiteiden voimassaoloa on tarpeen edelleen jatkaa kahdentoista kuukauden määräajaksi sekä yhteisön että yhteisen passituksen osalta. 5. Tämä on tavoitteena luonnoksessa sekakomitean päätökseksi N:o 3/99. Yhteistä passitusta käsittelevä EY-EFTA-työryhmä on antanut tätä päätösluonnosta koskevan myönteisen lausunnon. 6. Päätösluonnos toimitetaan neuvostolle yhteisen kannan saamiseksi, jotta yhteistä passitusta käsittelevä EY-EFTA-sekakomitea voi lopullisesti hyväksyä sen seuraavassa kokouksessaan Lillehammerissa. Luonnos YHTEISTÄ PASSITUSTA KÄSITTELEVÄN EY-EFTA-SEKAKOMITEAN PÄÄTÖS N:O 3/99 tehty 2 päivänä joulukuuta 1999 sekakomitean päätöksillä N:o 1/96 ja N:o 2/96 tehtyjen yleisvakuuden käyttöä koskevien kieltojen voimassaolon jatkamisesta YHTEISTÄ PASSITUSTA KÄSITTELEVÄ EY-EFTA-SEKAKOMITEA, joka ottaa huomioon yhteisestä passitusmenettelystä 20 päivänä toukokuuta 1987 tehdyn yleissopimuksen [1] ja erityisesti sen lisäyksessä II olevan 34b artiklan [2], [1] EYVL L 226, 13.8.1987, s. 2. [2] EYVL L 238, 29.8.1997, s. 27. sekä katsoo seuraavaa: (1) Päätöksillä N:o 1/96 [3] ja N:o 2/96 [4], joita on muutettu ja joiden voimassaoloa on viimeksi jatkettu päätöksillä N:o 1/97 [5] ja N:o 1/98 [6], sekakomitea toteutti toimenpiteitä yleisvakuuden käytön kieltämiseksi väliaikaisesti harmonoidun järjestelmän alanimikkeeseen 2402 20 kuuluvien savukkeiden ja tiettyjen muiden herkkien tavaroiden kuljetuksissa, koska niihin liittyy poikkeuksellinen petoksen vaara. [3] EYVL L 226, 7.9.1996, s. 20. [4] EYVL L 226, 7.9.1996, s. 22. [5] EYVL L 186, 16.7.1997, s. 27. [6] EYVL L 325, 3.12.1998, s. 22. (2) Kyseisiin kuljetuksiin liittyvien taloudellisten etujen suojelemiseksi on kyseisten toimenpiteiden voimassaoloa tarpeen jatkaa jälleen kahdentoista kuukauden määräajaksi siihen asti, kun uudet yleisvakuutta koskevat säännöt on osana yhteisen passitusmenettelyn uudistusta pantu täytäntöön täysimääräisinä. ON TEHNYT TÄMÄN PÄÄTÖKSEN: 1 artikla Jatketaan yhteistä passitusta käsittelevän EY-EFTA -sekakomitean päätösten N:o 1/96 ja N:o 2/96 mukaisten toimenpiteiden voimassaoloa kahdentoista kuukauden määräajaksi. 2 artikla Tämä päätös tulee voimaan 1 päivänä tammikuuta 2000. Tehty Lillehammerissa 2 päivänä lokakuuta 1999. Sekakomitean puolesta Puheenjohtaja